Il-Fortizza li qatt ma rnexxielha ssir belti Waħda mill-isbaħ u żgur l-akbar inċiżjoni li teżisti ta' Għawdex hija din li turi l-fortizza ta' Chambrav u l-port tal Imġarr magħmula minn A.F. Gervais Depalmeus fl-1754. Il-belt il-ġdida ta' Chambrai bdiet tinbena fl-1749 wara li l-kongregazzjoni tal-gwerra b'approvazzjoni tal-Gran Mastru Pinto aċċettat it- talba tal-Balliju Jacques Francoise de Chambrai li offra li minn flusu jibni din il-belt il-ġdida fuq il-post magħruf bħala Ras- et-tafal fuq ir-riħ tal-port tal-Imgarr. Il-pjanta kienet saret madwar tletin sena qabel minn Louis Franas d' Aubigne di Tigne'. Il-fortizza ħadet żmien twil biex inbniet kemm minħabba problemi strutturali li ltaqgħu magħhom kif zm ukoll minħabba nuqqas ta' ħaddiema. Fatt interessanti huwa li Chambrai nnifsu informa lill- kongregazzjoni tal-gwerra li l-proġett ma' setax jimxi 'l quddiem minħabba l-ħaddiema diżubbidjenti u dan wassal biex intbagħtu suldati biex jikkontrollaw is-sitwazzjoni. Tant is-sitwazzjoni kienet ħażina li nħareġ digriet li kien jipprojbixxi lill-ħaddiema ta' fuq is-sit li jagħmlu xogħol ieħor u saħansitra Chambrai talab lill-Gran Mastru biex jagħlaq il-barrieri kollha ta' Għawdex biex b'hekk kullħadd ikollu jaħdem fuq dan il-proġett. Il-Balliju Chambrai miet fl-1756 fl-eta' ta' sebgħin sena mingħajr ma ra l-belt tiegħu lesta. L-inċiżjoni turi l-pjanta tal-fortizza fuq in-naħa tax- xellug bit-tqassim tal-bini li kellu jkun hemm fiha. Hija kellha ssegwi l-pjanta forma ta' gradilja bħal ma hija mibnija l-Belt Valletta. Fiha kien hemm ippjanati diversi binjiet minbarra djar għan-nies fosthom il-palazz tal-Gvernatur bi ġnien spazju u knisja parrokkjali. Kull blokka residenzjali kellu jkollha bitħa ċentrali jew spazjuż li kien jista' jintuża biex jakkomoda aktar nies u bhejjem f'każ ta' assedju. Fuq in-naħa tal- lemin jidher il-port tal-Imġarr bit-tqassim regolari tal- ġonna tal-Gran Mastru. Din l-inċiżjoni saret fuq karta sfuża u ma tiffurmax parti minn xi ktieb sfuża u takkumpanja inċiżjoni oħra kbira ta' mappa b al tal-gżejjer Maltin magħmula mill-istess Depalmeus. Aktar tard ħarġet edizzjoni oħra kbira tal-istess pjanta; din fiha deskrizzjoni tal-fortizza fil- kantuniera ta' fuq tan-naħa tal-lemin. Fl-1752, meta Depalmeus kien qed jaħdem fuq din il- pjanta kif ukoll fuq il-mappa li semmejt qabel, insibuh jikteb lin-nepputi ta' Chambrai li allura kien il-Markis ta' Chambrai u filwaqt li jinfurmah bil-proġett tiegħu li jippubblika dawn il-pjanti, jitolbu s-sostenn u l-patroċinju tiegħu. Finalment din il-pjantia ġiet dedikata lill-Gran Prijur ta' Franza, il-Prinċep Du Sang. A.F.Gervais Depalmeus kien l-inġinier, disinjatur u ġeografu tar-Re Lwigi XVI ta' Franza, pożizzjoni prestiġjuża ferm. Huwa ħalla diversi pjanti ta' kwalità li Ilum huma mfittxija u apprezzati ħafna. L-inċiżjoni hija intitolata Plan de la cite neuve de Chambrav dans l'Isle du Goze. ġiet inċiża minn J Lattrċ u għandha qisien ta' 575mm x 875mm. Il-fortizza ta' Chambrai qatt ma attirat nies aktarx minħabba li l-biża ta' l-attakki kien naqas u n-nies bdew jitferrxu fil-kampanja. Ironikament intużat biss għall-attakk mill-Għawdxin fuq il-franċizi li ingħalqu fiha fl-1798. Bil-mod il-mod in-nies illum bdew deħlin ġo fiha. Forsi llum Chambrai ser jaqta' xewqtu…2 N.B Ħajr lill-'Ħajja f'Għawdex' ta' Ottubru 2008.